PRITARTA

Gimnazijos tarybos 2021 m. sausio 20 d. Sprendimu Nr. T – 7

PATVIRTINTA

Radviliškio rajono

Šeduvos gimnazijos direktoriaus

2021 m. sausio 20 d. įsakymu

Nr. V – 25

RADVILIŠKIO RAJONO ŠEDUVOS GIMNAZIJOS

2021 METŲ VEIKLOS PLANAS

1. **2020 METŲ VEIKLOS PLANO ĮGYVENDINIMAS**

1. Prioritetinis tikslas – individualios mokinio pažangos (pažinimas, stebėjimas, vertinimas, skatinimas) užtikrinimas.

**1.Uždavinys. Mokinio skirtybių suvokimas, atpažinimas ir panaudojimas siekiant jo pažangos.**

Siekiant kiekvieno mokinio pažangos, gimnazijoje kurtos ir taikytos bendrųjų ir dalykinių gebėjimų įsivertinimo ir pažangos vertinimo priemonės. Prioritetas skirtas mokinių mokymosi poreikių, gabumų ir galimybių identifikavimui. Siekiant geriau pažinti mokinius ir labiau suprasti jų ugdymosi poreikius bei galimybes, pritaikyti mokymą, gimnazijoje atliktas mokinių mokymosi stilių tyrimas. Išsiaiškinta, kad 5-II klasių mokinių dominuojantis mokymosi stilius yra kinestetinis (29%), todėl „Kokybės krepšelio“ tobulinimo plane numatytos priemonės, padėsiančios sukurti tinkamesnę ugdymosi aplinką, kad mokytojai sėkmingiau pritaikytų mokymą(si) kinestetinį mokymosi stilių turintiems mokiniams. Kolegialaus mokymosi būdu mokytojai aptarė mokymo(si) strategijų ir metodų parinkimą mokiniui, klasei atsižvelgiant į mokymosi stilių, dalykų specifiką ir mokymosi etapus. Klasės auklėtojai su dalykų mokytojais aptarė klasei ir mokiniams būdingus mokymosi stilius, mokymo(si) strategijas, tinkamiausius mokymosi būdus. Mokytojai skatinti nuolat planuoti mokėjimo mokytis kompetencijos ugdymą. Nuotolinio mokymo metu atsiskleidė dalies mokinių mokėjimo mokytis kompetencijos įgūdžių stoka, todėl ir toliau bus skiriamas dėmesys šios kompetencijos ugdymui. Siekta ugdyti mokinių kompetencijas ir gerinti mokinių pažangą, užtikrinant prasmingesnį mokymą, taikant patirtinį mokymąsi.Ugdymo procese taikyti patirtinį mokymą(si) paskatino ir rajone įgyvendinamas **r**espublikinis LL3 pokyčio projektas ,,Patirtinis mokymasis – ugdymo patrauklumui“. Mokytojo krūvio sandaroje buvo numatytos valandos, skirtos tobulinti pedagoginę kompetenciją patirtinio mokymo srityje. Rajono projekto Kūrybinės komandos sprendimu projekto veiklas įgyvendina matematikos mokytojai. Mokytojų veiklos įsivertinimo duomenys rodo, kad mokytojai vis dažniau pamokose taiko patirtinį mokymąsi, tačiau veiksmingai naudojamo patirtinio mokymo metodo taikymo įgūdžius dar verta tobulinti. Planuotos ir organizuotos veiklos, sudarančios galimybes mokiniams veiksmingiau siekti karjeros, taikyti veiksmingas gyvenimo planavimo strategijas. Gimnazijoje įgyvendinama ugdymo karjerai programa, kuri integruojama į pradinio, pagrindinio, vidurinio ugdymo programas (klasių auklėtojų veiklą ir dalykų pamokas) ir organizuojant įvairias karjeros ugdymo veiklas. Visų 5-8, I-IV klasių mokinių karjeros planavimas atsispindi ugdymo karjerai aplankuose, II gimnazinių klasių mokiniai planuoja savo tolimesnį mokymąsi, susidarydami individualius ugdymosi planus. Esant ekstremaliai situacijai, sudėtinga vykdyti socialinę pilietinę, karjeros ugdymo veiklas. Organizuotos veiklos nuotoliniu būdu. Mokiniai skatinami plėtoti savo kompetencijas, pasirinkdami pomėgius ir polinkius atitinkantį projektinį darbą.

**2. Uždavinys. Mokinio refleksija, pažangos ir lūkesčių įsivertinimas**.

Sudarytos sąlygos kiekvienam mokiniui apmąstyti savęs pažinimą. Gimnazijoje kaip vienas iš veiksmingesnių savo veiklos apmąstymo, aptarimo būdų jau keletą metų yra organizuoti dvišaliai ar trišaliai pokalbiai (auklėtoja–mokytojas–mokinys, auklėtoja–mokinys–tėvai, auklėtoja–mokinys, mokytojas–mokinys, mokytojas–mokinys–tėvai, mokinys–klasės auklėtojas–pagalbos specialistas). VGK, klasės auklėtojų, mokinio ir tėvų susitikimuose aptartos nuotolinio ugdymo problemos, mokiniai turi galimybę išsakyti iškilusias problemas ir tuo pat metu mokiniui padėta jas išspręsti (prisijungimas prie dienyno, Microsoft Teams, EDUKA ir kt.). Kalbėta apie taikytas poveikio priemones, jų efektyvumą. Kiekvienas mokinys yra susidaręs asmeninio tobulėjimo planą, kuriame kelia artimiausius ir perspektyvinius savo ugdymosi, asmeninių kompetencijų tobulinimo, karjeros planavimo tikslus ir uždavinius. Planai aptariami su tėvais. Susidarius ekstremaliai situacijai sudėtinga įgyvendinti uždavinį, kuriuo siekiama puoselėti saugią mokymosi aplinką, padedančią kiekvienam mokiniui išsiugdyti vertybines nuostatas, organizuojant neformaliojo švietimo veiklas, plėtojant mokinių lyderystę ir kūrybiškumą. Nėra sąlygų organizuoti susitikimus, išvykas į kitas įstaigas, tačiau dalį renginių, susitikimų pavyko organizuoti nuotoliniu būdu. Mokinių dalykinių ir bendrųjų kompetencijų įrodymai kaupiami Mokinio kompetencijų aplanke. Pradinėse klasėse pats mokinys, padedamas mokytojo, kiekvieno mėnesio pabaigoje savo pasiekimus ir pažangą fiksuoja Mokymosi pasiekimų įsivertinimo lape.

**3. Uždavinys. Socialinių ir emocinių kompetencijų ugdymas (SEU).**

Vykdyta smurto ir patyčių prevencinė veikla. Kiekvienam mokiniui sudaryta galimybė ugdytis pagal nuoseklią socialinių emocinių gebėjimų ugdymo programą (,,Zipio draugai“, ,,Antras žingsnis“, ,,Įveikiame kartu“, ,,Paauglystės kryžkelės”, ,,Raktas į sėkmę”). 2020-2021 m.m. pradėtos vykdyti LIONS QUEST programos visose klasėse. Beveik visi mokytojai dalyvavo socialinių emocinių įgūdžių lavinimo programų įgyvendinimo mokymuose (LIONS QUEST programos ,,Paauglystės kryžkelės” ir ,,Laikas kartu”, ,,Raktai į sėkmę“). Nuo 2017 m. Šeduvos gimnazija yra pripažinta Sveikatą stiprinančia mokykla, vykdo programą „Sveikatos ugdymo kelias – kelias sėkmės link“. Stiprinant gimnazijos bendruomenės narių fizinę ir psichinę sveikatą, daug dėmesio skirta mokinių sveikos gyvensenos įgūdžių formavimui, sveikatai palankios aplinkos kūrimui. Organizuotas neuroedukacinis užsiėmimas „Mano emocinis pasaulis“ mokiniams ir jų tėvams, paskaitos: „Rankų higiena. Švarios rankos – sveiki vaikai“, „Tuberkuliozė – pagydoma liga“; „COVID 19 infekcija ir esminės saugos priemonės“, „Ne viskas, kas skanu – sveika“, ,,Mažinkime maisto švaistymą“, „Dienos režimo svarba“, „Mityba. Maisto švaistymo mažinimo būdai“, akcijos: „Aukim švarūs ir sveiki“, „Kas kuprinėje gyvena?“; „Košės diena“. Pedagogai dalyvavo konkurse ,,Sveikiausias pedagogas 2020“. Diegta nuostata, kad socialinis emocinis ugdymas turėtų būti prioritetinė veiklos sritis ir atsispindėti kasdienėse veiklose, kad šių kompetencijų augimą užtikrina gerais tarpusavio santykiais grįsta mokymosi aplinka ir mokinių mokymosi poreikius atitinkantys mokymosi metodai. Kolegialaus mokymosi metu aptartos mokinių mokymosi poreikius atitinkančios aplinkos kūrimo klasėje užtikrinimo galimybės, aptarti mokymo(si) metodai, skirti geriau išmokti akademinį dalyko turinį ir stiprinti SEU. Mokytojai skatinti planuodami pamokas numatyti kuo tinkamesnius įvairių poreikių mokiniams metodus, akcentuota mokytojo, kaip pavyzdžio, svarba. Kitais metais tikslinga didesnį dėmesį skirti konkrečių mokymo metodų ir būdų tikslingam parinkimui ir metodų veiksmingumo pamokoje refleksijai. Kaip ypač reikšmingas veiksnys pamokoje traktuotas ir formuojamasis vertinimas, individualios pažangos ir pasiekimų vertinimas ir įsivertinimas. Vaiko gerovės komisijoje aptarti mokinių ir mokytojų socialinių ir emocinių kompetencijų įsivertinimo įrankiai. Atliktas „Mokyklos mikroklimato tyrimas“, kurio tikslas – įsivertinti mokykloje socialinius santykius. „Mokyklos mikroklimato tyrime“ teiginiui „Man patinka mano mokykla“ pritarė 90% respondentų. Pakankamai aukšta mokinių mokymosi motyvacija (vertė 3,6) ir geras mokymosi socialumas (vertė 3,4). Mokinių apklausos (NŠA,2020) duomenimis, į aukščiausias vertes pateko atsakymai į klausimus: ,,Per paskutinius 2 mėnesius aš iš kitų mokinių nesityčiojau“ – 86%, ,,Per paskutinius 2 mėnesius iš manęs mokykloje niekas nesityčiojo“ – 79%. Tačiau atsakymai į teiginius: ,,Per pamokas aš turiu galimybę pasirinkti įvairaus sudėtingumo užduotis“ – 53%, ,,Mokantis nuotoliniu būdu man reikia daugiau pagalbos‘ – 53%, rodo, kad didesnė dalis mokinių jaučiasi reikalingi ir saugūs gimnazijoje, bet daliai mokinių reikalingas mokymas, labiau atitinkantis jų poreikius, užtikrinantis geresnį išmokimą, taip būtų sustiprintas SEU.

Gimnazijos pedagogų komanda dalyvavo projekto ,,Saugios aplinkos mokykloje kūrimas II“ mokymuose, kurių metu mokėsi dirbti su knyga ,,Penki įsitraukusio mokymo matmenys“ bei SEU integravimo mokykloje įrankiais. Komandos nariai, išmokę dirbti su šiomis priemonėmis, turės galimybę konsultuoti mokytojus, direktorių SEU klausimais.

2. Prioritetinis tikslas – įrodymais grįsto mokymo stiprinimas.

**4. Uždavinys. Tarptautinių tyrimų, gimnazijos išorės vertinimo ir kitų vertinimų, rekomendacijų ir informacijos panaudojimas proceso kokybei gerinti.**

Gimnazijos mokiniai dalyvavo nacionaliniuose mokinių pasiekimų patikrinimuose. Penktos klasės mokinių rezultatai: matematikos patikrinimo surinktų taškų vidurkis 20,2 (maks. taškų sk. 39), pasaulio pažinimo – 21,2 (maks. taškų sk. 40), skaitymo – 16,9 (maks. taškų sk. 30). Pirmos gimnazinės klasės mokinių rezultatai: gamtos mokslų patikrinimo surinktų taškų vidurkis 27,9 (maks. taškų sk. 50), matematikos – 22,8 (maks. taškų sk. – 50), skaitymo – 24,9 (maks. taškų sk. 37), socialinių mokslų – 25 (maks. taškų sk. – 50). 2020 m. vidurinio ugdymo programą baigė 37 mokiniai. 36 abiturientai įgijo vidurinį išsilavinimą. Visų VBE įvertinimų vidurkis siekia 41,72% (2019 metais buvo 40,08%) ir yra aukštesnis nei savivaldybės mokinių (40,02%), tačiau nesiekia šalies įvertinimų vidurkio (49,46%). 29 mokiniai laikė valstybinį lietuvių kalbos ir literatūros brandos egzaminą, gautų įvertinimų vidurkis 46,69% (savivaldybės – 37,71%), 30 mokinių laikė anglų kalbos egzaminą, įvertinimų vidurkis 68,77% (savivaldybės – 63,9%), matematikos – 31 mokinys, įvertinimų vidurkis 18,58% (savivaldybės – 15,91%), istorijos – 13 mokinių, įvertinimų vidurkis 60,31% (47,45%), biologijos – 11 mokinių, įvertinimų vidurkis – 53,64% (45,02%), geografijos – 18 mokinių, įvertinimų vidurkis – 43,61% (43,59%), fizikos – 6 mokiniai, įvertinimų vidurkis – 25,67% (35%), informacinių technologijų – 4 mokiniai, įvertinimų vidurkis – 24,25% (37,6%), chemijos – 2 mokiniai, įvertinimai – 34% (34%). 2020 metais šimto balų įvertinimus gavo trys mokiniai (anglų kalba).

Stabiliai aukštas bendras gimnazijos mokinių mokymosi pažangumas – 98,6 % (2017 m. – 97,6%). Išaugo mokinių, pagal atitinkamas ugdymo programas besimokančių aukštesniuoju ir pagrindiniu pasiekimų lygiu, procentas: pradiniame ugdyme – 64 %. (2017 m. – 61,9%), pagrindiniame ugdyme – 48% (2017 m. – 46,7%), viduriniame ugdyme – 52,9% (2017 m. – 29,2%.). Išaugo 5–II klasių mokinių pažymių vidurkis – 7,8 b. (2017 m. – 7,6 b.), III–IV klasių mokinių – 7,7 b. (2017 m. – 7,2 b.). Sumažėjo mokinių, bent vieno dalyko nepasiekusių patenkinamo lygio, pradiniame ugdyme – 2,1% (2017 m. – 2,5%), pagrindiniame ugdyme – 1,8% (2017 m. – 4,3%), o viduriniame ugdyme išliko stabilus 0%.

Gimnazijoje stebima mokinių individuali pažanga, gauta informacija panaudojama ugdymo kokybės gerinimui. Išsiaiškinus poreikius, mokinimas teikiama pagalba: skiriamos trumpalaikės ir ilgalaikės konsultacijos. Vykdant nuotolinį ugdymą, mokiniai konsultuoti virtualiai. 67% mokinių,  dalyvavusių konsultacijose, padarė pažangą. 5–IV klasių mokiniams sudarytos sąlygos akademinius gebėjimus gilinti, lavinti loginį mąstymą bei gerinti skaitymo įgūdžius modulio pamokose (veikia 15 modulių). Siekiant gerinti pažangą, kiekvienam mokiniui stengtasi sudaryti sąlygas mokytis pagal gebėjimus ir patirti sėkmę, bendradarbiauti tarpusavyje (taip teigia 69% mokytojų), parinkti užduotis, skatinančias tiriamąjį, patirtinį, į problemos sprendimą orientuotą mokymąsi (45% mokytojų). Mokytojai dažnai pamokose taikė suasmeninto mokymosi formas, stengėsi sudaryti sąlygas savivaldžiam mokymusi, kad mokiniai pasiektų pažangą. Tačiau savivaldus ir konstruktyvus mokymas dar yra ta sritis, kurią būtina tobulinti ir aktyviau taikyti ugdymo procese.

**5. Uždavinys. Didinti pedagoginio personalo veiksmingumą**.

Gimnazijos mokytojai dalyvavo kolegialiuose mokymuose. Užsiėmimų metu aptarė individualios pažangos matavimą pamokoje, grįžtamojo ryšio formas, metodus, skatinančius geriau išmokti akademinį dalyko turinį, kaupiamąjį vertinimą. Stengtasi ugdyti mokinių gebėjimą įsivertinti asmeninę pažangą, išsakyti individualius savo lūkesčius. Visi mokytojai atliko metinės veiklos įsivertinimą. Įsivertino asmenines ir bendrąsias kompetencijas, identifikavo  savo stipriąsias ir tobulintinas veiklos sritis, numatė asmeninio tobulėjimo kryptis. Vyko gimnazijos administracijos ir mokytojų pokalbiai, kurių metu aptartas asmeninio meistriškumo augimas, pasidalytosios lyderystės gebėjimai. Mokytojų įsivertinimo anketų duomenimis, ypatingą dėmesį reikėtų skirti mokinių grįžtamojo ryšio apie pamoką formų diegimui, savivaldžiam mokymui(si) bei patirtinių metodų taikymui pamokose.

3. Prioritetinis tikslas – pedagoginių darbuotojų bendrųjų ir dalykinių kompetencijų tobulinimas.

**6. Uždavinys. Gerinti profesinis pedagogų skaitmeninio raštingumą.**

2020 metais gimnazija susidūrė su nuotolinio mokymo(si) iššūkiais, kurie pakoregavo ir pedagogų kompetencijos kėlimo prioritetus. Iškilo poreikis intensyviai tobulinti mokytojų skaitmeninį raštingumą. Visi pedagoginiai darbuotojai įvairiais būdais (savarankiškai, seminaruose, mokydamiesi kolegialiai) tobulino darbo su informacinėmis priemonėmis kompetenciją. Parengtas nuotolinio mokymo tvarkos aprašas, kuris keletą kartų koreguotas, atsižvelgiant į situaciją ir atsirandančius teisės aktus. Priimti sprendimai, susitarimai dėl nuotolinio mokymo proceso organizavimo, atsižvelgiant į mokyklos kontekstą, esamą situaciją ir galiojančius teisės aktus, planuotas ir organizuotas ugdymo procesas. Keičiantis epidemiologinei situacijai, siekta išlaikyti veiksmingą mokymosi procesą, ieškota optimalaus kasdienio ir nuotolinio mokymosi santykio. Gimnazija pasirinko vieningą mokymosi aplinką – MS Teams, mokymo ir mokymosi priemones skaitmeninėse aplinkose: EDUKA klasė (1-8, I-IV klasių mokiniai), EMA pamokos (1-5 klasių mokiniai),  Egzaminatorius.lt – (II-IV klasių mokiniai). Remiantis 2020–2021 m.m. apklausos dėl skaitmeninių mokymosi aplinkų poreikio duomenimis, dauguma (80%) mokytojų naudojasi EDUKA klasės ir EMA ištekliais. Užsienio (anglų) kalbos pamokose dirbama su elektroninių vadovėlių medžiaga, užsienio (anglų) kalbos, lietuvių kalbos ir literatūros, chemijos ir informacinių technologijų valstybinių brandos egzaminų rašto darbai vertinti elektroniniu būdu. Dažnai įvairiose pamokose pasinaudojama medžiaga iš <http://www.emokykla.lt>, logopedinių svetainių. Mokytojai įgijo darbo su informacinėmis komunikacinėmis technologijomis įgūdžių, tačiau dar nemažai iššūkių laukia užtikrinant kuo veiksmingesnį nuotolinį mokymą. Būtina ieškoti būdų, kaip veiksmingiau panaudoti IKT veiklos kokybei įsivertinti, mokinių pažangai stebėti.

**7. Uždavinys. Tobulinti bendravimo ir bendradarbiavimo kompetenciją.**

Stengtasi gimnazijos veiklą grįsti geranoriškais santykiais, kolegialia pagalba, plėtota bendradarbiavimo kultūra. Jau keletą metų išskirtinis dėmesys gimnazijoje skiriamas lyderystės gebėjimų skatinimui. Sudarytos sąlygos ugdytis pasidalytosios lyderystės gebėjimus, visiems bendruomenės nariams suteikta laisvė rodyti iniciatyvą, prisiimti atsakomybę už iniciatyvas, sprendimus ir jų įgyvendinimą. Todėl gimnazijoje sukurtos darbo grupės įvairioms užduotims atlikti, grupių vadovais paskirti mokytojai, atsižvelgiant į jų kompetencijas. Grupėms priklauso dauguma pedagoginių darbuotojų. Gimnazijoje nuolat veikia ugdymo turinio planavimo, organizavimo ir įgyvendinimo, strateginio plano rengimo ir įgyvendinimo, stebėsenos ir pažangos vertinimo, gimnazijos veiklos kokybės įsivertinimo, gimnazijos metų veiklos plano sudarymo ir įgyvendinimo darbo grupės, metodinės grupės, Vaiko gerovės komisija. Esant reikalui, mokykloje susiburia problemos sprendimo, projektinės ar kitos grupės. Ugdymo kokybės užtikrinimo grupės veikloje dalyvauja nuolat veikiančių grupių pirmininkai. Ši grupė koordinuoja gimnazijos veiklos planavimą ir įgyvendinimą, grupių vadovai tarpusavyje bendradarbiauja, siekdami numatytų tikslų, tardamiesi dėl gimnazijos veiklos tobulinimo, dalindamiesi duomenimis. Gimnazijoje skatinama lyderystė mokymuisi, sudarant sąlygas kolegialiam mokymuisi, numatant susitikimų laiką, mokymosi temas, aktualias gimnazijai, mokymuisi rekomenduojama medžiaga talpinama Microsoft Teams aplinkoje. Dėmesys skiriamas profesiniam įsivertinimui, tobulėjimo planavimui. Tikslinga toliau plėtoti kolegialų mokymąsi, teikiant grįžtamąjį ryšį kolegai. Gimnazijos mokytojai dalyvavo nacionalinio projekto ,,Lyderių laikas 3“ veiklose, dirbo kūrybinėje grupėje, dalyvavo neformaliojoje švietimo lyderystės programoje, telkė gimnazijos bendruomenę pokyčiams. Kryptingai tobulinamas bendradarbiavimas su tėvais, siekiant mokinio pažangos. Prioritetas skirtas trišalių pokalbių (mokinys–tėvai–klasė auklėtojas, mokinys–tėvai–dalyko mokytojas), padedančių identifikuoti mokinio sėkmes ir nesėkmes, planuoti pasiekimų gerinimo priemones, organizavimui. Esant poreikiui, VGK kviečiasi tėvus pokalbiui, atskirais atvejais sudaromos sutartys. Siekta diegti bendradarbiavimu grįstą integracinių ryšių planavimą ir organizavimą.

**8**. **Uždavinys. Tobulinti dalykines kompetencijas, susijusias su ugdymo turinio kaita.**

Gimnazijoje tęsiamas integruoto gamtos mokslų kurso programos išbandymas, apimantis 5-8 klases. Chemijos, biologijos, fizikos mokytojos dalyvauja programos kūrime ir išbandyme nacionaliniu lygmeniu, dalinasi patirtimi su kitų mokyklų mokytojais. Mokytojai tobulino kompetencijas kolegialiai mokydamiesi, įgyvendindami integruotas veiklas. Biologijos ir matematikos dalykai integruoti su informacinėmis technologijomis įgyvendinant projektą „Edukacinių erdvių QR kodai“ <https://erdviuqrkodai.wordpress.com/>. Šis projektas bus tęsiamas ir 2021 metais. Projekto rezultatas, gimnazijos teritorijoje esančių augalų aprašai ir jiems suteikti QR kodai, sudarys galimybę dalykų pamokose įgyvendinant ugdymo turinį tikslingiau panaudoti gimnazijos aplinką. Kompetencijas tobulino mokytojai, rengę naujų modulių programas, skirtas loginio mąstymo gebėjimų ugdymui ir aktyvaus skaitymo mokymui 5, 6 klasėse. Šių modulių poreikį rodo įvairūs duomenys (NMPP, tarptautiniai tyrimai, mokinių pasiekimų ir pažangos gimnazijoje analizės). Parengta šviečiamoji gyvulininkystės programa, kuri įgyvendinta padedant Žemės ūkio ministerijai ir Kaimo verslo ir rinkų plėtros agentūrai. Vestos integruotos keleto mokytojų parengtos pamokos: I–IV klasėse Kūrybiškumo pamokos (lietuvių k. ir literatūra, dailė, choreografija, fotografija, muzika), III klasėje Funkcijų grafikų braižymas (matematika, IT), Smagu širdžiai, gardu pilvui (lietuvių k., istorija, geografija, IT) ir kt. Vykdyti tarptautiniai projektai, bendradarbiaujant su užsienio partneriais: Nordplus Junior projektai ,,Iš gelmių į paviršių“, ,,Ekologiniai dalykai“, projektas ,,Tarptautinis kampas“, Edinburgo hercogo pasaulinio jaunimo apdovanojimų (Dofe) programa (pasiekti 7 bronzos ženkleliai). Bendradarbiauta įgyvendinant įvairias integruotas veiklas: sveikatos programa įgyvendinama bendradarbiaujant su gimnazijos visuomenės sveikatos priežiūros specialiste, bendros veiklos su gimnazijos bibliotekininke. Tartasi dėl prevencinių ir integruojamųjų programų integravimo į dalykų ugdymo turinį, pilietiškumo, prevencinių renginių, akcijų organizavimo ir įgyvendinimo. Kurta edukacinė erdvė ,,Dendrologinis parkas“, lauko klasė, turtinta aikštelė pradinių klasių mokiniams.

**Filosofija.** Dabarties mokykla ateities žmogui.Vertiname visus bendruomenės narius kaip asmenybes, turinčias skirtingus poreikius ir gabumus. Mes dirbame kurdami skatinančią ir saugią aplinką, kurioje kiekvienas puikiai jaučiasi.

**Vizija.** Patraukli, atvira, kiekvieno bendruomenės nario sėkmės siekianti mokykla.

**Misija.** Gimnazija teikia kokybišką ugdymą, veikloje vadovaujasi bendruomenės susitarimais, kuria šiuolaikišką mokymosi aplinką, ugdo tolerantišką, kūrybišką ir atsakingą asmenybę.

**Vertybės:** Pozityvumas, pasitikėjimas, nuoširdumas, atsakomybė, bendradarbiavimas, tobulėjimas.

**PRIORITETINIS TIKSLAS – užtikrinti kiekvieno mokinio pasiekimų ir pažangos augimą.**

**1.Tikslas - kurti veiksmingą, motyvuojančią mokytis aplinką.**

**2.Tikslas - plėtoti reflektyvų ir įrodymais grįstą mokymą.**

**3.Tikslas - kurti solidarią, nuolat besimokančią bendruomenę.**

**II. 2021 METŲ TIKSLŲ ĮGYVENDINIMAS**

|  |  |  |  |  |  |
| --- | --- | --- | --- | --- | --- |
| **1.Tikslas - kurti veiksmingą, motyvuojančią mokytis aplinką** | | | | | |
| **Uždaviniai, priemonės, veiklos** | | | **Terminai** | **Vykdytojai** | **Rodiklis, rezultatas** |
| 1**.**Tobulinti pamokos vadybą, siekiant veiksmingai planuoti ir organizuoti pamokas. | 1.1.Veiksmingai planuoti ir organizuoti pamokas | 1.1.1.savarankiškai ir kolegialiai mokydamiesi, mokytojai išsiaiškina bendruosius pamokų vadybos principus, apmąsto pamokų planavimo ir organizavimo tobulinimo galimybes ir kliūtis; | Birželis -sausis | Mokytojai | Ne mažiau 90 proc. mokytojų susipažįsta su bendraisiais pamokos vadybos principais. |
| 1.1.2.kiekvienas mokytojas planuoja ir organizuoja pamokas, laikydamasis bendrųjų pamokos vadybos principų; | Sausis | Mokytojai, metodinių grupių pirmininkai | Ne mažiau 60 proc. mokytojų reflektuoja pamokų planavimo ir organizavimo sėkmes ir kliūtis. |
| 1.1.3. susitarimas dėl pamokos kokybės aspektų, turinčių didžiausią poveikį mokinių pažangai ir pasiekimams; | Birželis | Metodinė taryba | Parengti susitarimai dėl pamokos kokybės aspektų. |
| 1.1.4. pamokos planavimas teikiant prioritetą mokymosi paradigmai. | Visus mokslo metus | Mokytojai | Ne mažiau 50 proc. mokytojų planuoja pamokas teikdami prioritetą mokymosi paradigmai. |
| 1.2.Taikyti mokinių motyvacijos mokytis stiprinimo metodus | 1.2.1.mokytojai savarankiškai ar kolegialiai išnagrinėja metodus ir būdus, veiksmingiausiai stiprinančius mokinių motyvaciją; | Balandis | Metodinė taryba, metodinės grupės | Ne mažiau 90 proc. mokytojų išnagrinėja metodus ir būdus, stiprinančius motyvaciją |
| 1.2.2.mokytojai taiko veiksmingiausiai stiprinančius mokinių motyvaciją metodus pamokose; | Visus mokslo metus | Mokytojai | Mokytojai, taikantys motyvacijos mokytis stiprinimo metodus. |
| 1.2.3. mokytojai metodinėse grupėse reflektuoja naudojamų metodų pamokoje poveikį mokinių motyvacijai. | Lapkritis,gruodis | Metodinės grupės | Ne mažiau 60 proc. mokytojų reflektuoja metodų poveikį. |
|  | 1.3. Kurti saugią mokymosi aplinką, puoselėjant pagarba ir pasitikėjimu grįstus tarpusavio santykius | 1.3.1.gerų santykių su mokiniais kūrimas puoselėjant tinkamus lūkesčius, sukuriant pasitikėjimą, sąmoningai sudarant galimybę kiekvienam mokiniui dalyvauti veikloje; | Visus mokslo metus | Mokytojai | Ne mažiau 60 proc. mokytojų padeda mokiniams formuotis jų jėgas atitinkančius iššūkius.  Ne mažiau 60 proc. mokinių geba išsakyti individualius mokymosi lūkesčius. |
| 1.3.2.susitarimas dėl duomenų apie mokymosi aplinką klasėje rinkimo ir refleksijos. | Visus mokslo metus | Metodinių grupių pirmininkai, mokytojai | Susitarimas ir refleksija dėl duomenų apie mokymosi aplinką klasėje mokytojo metinės veiklos įsivertinime. |
| 2. Socialinių emocinių gebėjimų ugdymas, siekiant asmenybės brandos ir ugdymo tikslų. | 2.1.Plėtoti visų pedagoginės bendruomenės narių indėlį vykdant Lions Quest programų įgyvendinimą: | 2.1.1.mokytojai susipažįsta su knyga ,,Penki įsitraukusio mokymo matmenys“, siekiama plėtoti įsitraukusio mokymo kompetencijas ir įgūdžius; | Balandis | Klasių auklėtojai, mokytojai, VGK | Mokytojai susipažįsta su įsitraukusio mokymo matmenimis. |
| 2.1.2.mokytojai parenka tinkamus mokymo(si) metodus, skirtus geriau išmokti akademinį dalyko turinį ir stiprinti SEU; | Visus mokslo metus | Mokytojai, klasių auklėtojai, VGK | Ne mažiau 60 proc. mokytojų veiksmingai taiko susitartus metodus pamokoje. |
| 2.1.3. mokytojai taiko formuojamojo vertinimo strategijas, skirtas SEU; | Visus mokslo metus | Mokytojai | 85 proc. pedagogų veiksmingai taiko formuojamojo vertinimo strategijas pamokose. |
| 2.1.4. mokytojai kelia kvalifikaciją SEU, pozityvaus ugdymo srityje (Pedagogas.lt platformoje). | Visus mokslo metus | Mokytojai | 80 proc. mokytojų išklausys 1-2 SEU skirtus mokymus ir dalinsis patirtimi metodinėse grupėse. |
| 2.2.Taikyti paveikias socialinių emocinių kompetencijų įsivertinimo ir ugdymo paveikumo strategijas: | 2.2.1.mokytojai, klasių auklėtojai ir mokiniai susipažįsta su SEU pasiekimų aprašais, siekiant tikslingiau ugdyti ir vertinti SEK; | Balandis,  gegužė | Mokytojai, mokiniai, VGK | Tikslingas SEK ugdymas ir vertinimas. |
| 2.2.2.mokinių socialinių ir emocinių įgūdžių vertinimas; | Lapkritis | Klasių auklėtojai,  VGK | Atliktas mokinių socialinių ir emocinių įgūdžių vertinimas. |
| 2.2.3.pedagoginių darbuotojų socialinių ir emocinių įgūdžių vertinimas. | Rugsėjis | Metodinė taryba,  VGK | Atliktas pedagoginių darbuotojų socialinių ir emocinių įgūdžių vertinimas. |
| 2.3. Vykdyti įvairiapusę veiksmingą smurto ir patyčių prevencinę veiklą, užtikrinančią bendruomenės nariųemocinį saugumą: | 2.3.1.gimnazijos strategijų tinkamam elgesiui ir drausmei skatinti ir palaikyti tobulinimas; | Gegužė | VGK,  klasių auklėtojai | Parengta gimnazijos strategija tinkamam elgesiui ir drausmei skatinti ir palaikyti. |
|  | 2.3.2.veiklų, padedančių mokiniams ugdytis psichinį atsparumą, savigarbą, tinkamus bendravimo įgūdžius vykdymas; | Visus mokslo metus | VGK, klasių auklėtojai | Kiekvienas auklėtojas organizuoja ne mažiau 3 veiklas. |
| 2.3.3.mokytojų kompetencijos psichinės sveikatos srityje kėlimas. | Visus mokslo metus | VGK, mokytojai | Ne mažiau 90 proc. mokytojų dalyvauja mokymuose „E. mokymai, skirti mokyklos darbuotojų raštingumui psichikos sveikatos srityje didinti“. |
| 3. Orientuotis į mokinių poreikius, siekiant suasmeninti mokymąsi. | 3.1. Identifikuoti mokinių poreikius, polinkius ir galimybes ir atsižvelgti į mokinių skirtybes organizuojant mokymąsi: | 3.1.1.pasitarimų apie mokymo(si) strategijų ir metodų parinkimą atsižvelgiant į mokinių ugdymosi poreikius organizavimas; | Visus mokslo metus | VGK, mokytojai, klasės auklėtojai | Kartą per mėnesį organizuojami pasitarimai apie mokymo(si) strategijų ir metodų parinkimą. |
| 3.1.2.mokytojai organizuodami ugdymą atsižvelgia į individualius mokinių skirtumus, sudarydami mokiniams galimybes pasirinkti informacijos šaltinius, mokymosi priemones, užduotis pagal pasiekimų lygius; | Visus mokslo metus | Mokytojai | 75 proc. Mokytojų, planuodami ugdymo turinį, atsižvelgia į mokinių, klasės poreikius. |
| 3.1.3.savarankiškai ir/ar kolegialiai, seminaruose tobulinti mokytojų kompetencijas sudaryti sąlygas skirtingų gebėjimų mokiniams siekti pažangos. | Visus mokslo metus | Mokytojai | Mokytojai, tobulinę kompetencijas sudaryti sąlygas skirtingų gebėjimų mokiniams siekti pažangos. |
|  | 3.2. Teikti savalaikę ir veiksmingą mokymosi pagalbą mokiniams siekiant užtikrinti mokinių pasiekimų ir pažangos optimalumą, visybiškumą ir pastovumą: | 3.2.1. nuoseklios savalaikės ir veiksmingos pagalbos teikimo tvarkos aprašo rengimas ir vykdymas. | Birželis | VGK, metodinė taryba | Parengtas pagalbos teikimo tvarkos aprašas. |
|  | 3.2.1.plėtoti mokytojų ir pagalbos mokiniui specialistų bendradarbiavimą, siekiant teikti veiksmingą mokymo ir švietimo pagalbą. | Visus mokslo metus | VGK, mokytojai | Pagalbos mokiniui specialistai organizuoja kolegialius pasitarimus, konsultacijas. |
| 3.2.2.plėtoti vaiko individualios pažangos (VIP) stebėsenos ir pagalbos modelį mokinių, atskiruose mokomuosiuose dalykuose turinčių mokymosi sunkumų ar stokojančių motyvacijos, pažangai stiprinti; | Birželis,  vasaris | VGK, klasių auklėtojai, mokytojai | Visi dalykų mokytojai organizuoja individualius pokalbius su mokiniais ir tėvais, sudaromi individualūs pagalbos planai. |
| 3.2.3.mokinių, neišnaudojančių savo mokymosi galimybių, stebėjimas, numatomos priemonės pasiekimams gerinti; | Birželis  rugsėjis | VGK, klasių auklėtojai, mokytojai | Numatytos priemonės mokinių, neišnaudojančių savo mokymosi galimybių, pasiekimams gerinti. |
| 3.2.4.mokytojai sudaro sąlygas savivaldžiam mokymuisi. | Visus mokslo metus | Mokytojai | Ne mažiau 50 proc. mokytojų sudaro sąlygas mokinių savivaldžiam mokymuisi. |
| 3.3.Tobulinti pažangos stebėsenos strategijas, užtikrinant kiekvieno mokinio individualią pažangą: | 3.3.1.identifikuojama individuali mokinio pažanga, pamokos pabaigoje akcentuojamas uždavinio įgyvendinimo sėkmingumas; | Visus mokslo metus | Mokytojai | 60 proc. stebėtų pamokų mokytojai kelia aiškius pažangos vertinimo kriterijus, pamokos pabaigoje matuojamas išmokimas. |
| 3.3.2.mokytojas mokiniui vertinimo informaciją pateikia kuo greičiau, tinkamai, pozityviai, sudaroma galimybė mokiniams įveikti mokymosi sunkumus; | Visus mokslo metus | Mokytojai | 50 proc. mokytojų vertinimo informaciją apie individualią pažangą pateikia laiku ir tinkamai. |
| 3.3.3.klasių auklėtojai aiškinasi mokinių mokymosi nesėkmes, mokymosi motyvacijos, elgesio sutrikimus, padeda mokiniams planuoti priemones, padedančias siekti pažangos; | Visus mokslo metus | Klasių auklėtojai | Ne mažiau 70 proc. mokinių, patiriančių mokymosi nesėkmes, motyvacijos, elgesio sutrikimus, planuoja priemones, padedančias siekti pažangos. |
| 3.3.4.mokiniai įtraukiami į individualios pažangos į(si)vertinimą; | Visus mokslo metus | Mokytojai, klasės auklėtojai | 70 proc. mokinių fiksuoja ir analizuoja asmeninės pažangos pokyčius. |
| 3.3.5. susitarti dėl individualios mokinių pažangos ir pasiekimų dinamikos, pagalbos priemonių poveikio analizavimo ir vertinimo. | Birželis | Metodinė taryba | Susitarta dėl individualios mokinių pažangos ir pasiekimų dinamikos. |
| 3.4.Organizuoti veiklas, padedančias mokiniams įgyti savivokos, savivertės, socialumo ir gyvenimo planavimo ugdymosi gebėjimus: | 3.4.1.taikyti veiksmingas mokinių gyvenimo planavimo strategijas; | Visus mokslo metus | Klasės auklėtojai | Klasės auklėtojai organizuoja ne mažiau kaip 2 užsiėmimus. |
| 3.4.2.organizuojami klasės auklėtojo renginiai, skirti mokinių savivertės, savivokos ugdymui; | Visus mokslo metus | Klasės auklėtojai | Klasės auklėtojai organizuoja ne mažiau kaip 2 renginius. |
| 3.4.3.mokinių savivertės ugdymas sudarant galimybę jiems įsivertinti; | Visus mokslo metus | Klasės auklėtojai, mokytojai | Mokiniai įsivertina savivertę. |
| 3.4.4.projektinės veiklos organizavimo tvarkos įgyvendinimas gimnazijoje. | Visus mokslo metus | Mokytojai, klasės auklėtojai | Ne mažiau 20 proc. mokinių dalyvauja projektinėje veikloje. |
|  | **2. Tikslas - plėtoti reflektyvų ir įrodymais grįstą mokymą.** | | | | |
| 4. Užtikrinti veiksmingesnį įsivertinimo duomenų naudojimą priimant sprendimus dėl veiklos tobulinimo. | 4.1.Vertinti pamokos kokybę renkant grįžtamąjį ryšį iš mokinių apie pamokos poveikį siekiant pamokas patobulinti: | 4.1.1.metodinėse grupėse aptarti grįžtamojo ryšio rinkimo iš mokinių aštuonių žingsnių eigą (IQESonline medžiaga ,,Mokinių grįžtamasis ryšys – aštuoniais žingsniais); | Spalis | Metodinė taryba | Susitarta tarpusavyje, kaip dažnai reikėtų taikyti grįžtamąjį ryšį, ko siekiama. |
| 4.1.2.mokytojas analizuoja mokinių poreikius, nustatyto jų svarbą. | Visus mokslo metus | mokytojai | Analizuojami ir nustatomi mokinių poreikiai. |
| 4.2.Gerinti pamokos kokybę stiprinant kolegialų grįžtamąjį ryšį ir pamokų stebėjimą. | 4.2.1.aptarti grįžtamojo ryšio diegimo gimnazijoje galimybes ir diegimo eigą; | Kovas | Mokytojai, metodinė taryba | Parengtas kolegialaus mokymosi diegiant grįžtamąjį ryšį tvarkos aprašas. |
| 4.2.2.pamokos stebėjimo aspektų vertinimo kriterijų aptarimas metodinėse grupėse. | Gruodis | Metodinės grupės | Mokytojai vadovaujasi pamokos stebėjimo aspektų vertinimo kriterijais įsivertindami savo metinę veiklą. |
| 4.3.Veiksmingiau naudoti gimnazijos veiklos įsivertinimo, mokinių pasiekimų ir pažangos duomenis: | 4.3.1.aptarti, kokie pasiekimų duomenys svarbūs, susitarti, kokius ir kaip duomenis rinkti, kaip gautus duomenis ir išvadas analizuoti, interpretuoti ir taikyti; | Rugpjūtis | Ugdymo kokybės užtikrinimo grupė | Patobulintas gimnazijos stebėsenos tvarkos aprašas. |
|  | 4.3.2.stebėti individualios mokinių pažangos dinamiką ir vertinti gimnazijos indėlį į mokinių pažangą. | Visus mokslo metus | Ugdymo kokybės užtikrinimo grupė | Stebima kiekvieno mokinio individuali pažanga. |
| 5. Gerinti mokymą taikant veiksmingiausius mokymo metodus, kuriant funkcionalią, šiuolaikišką aplinką. | 5.1.Gerinti mokymą pasirenkant ir taikant veiksmingiausius metodus: | 5.1.1. veiksmingiausių mokymo metodų ir jų taikymo galimybių aptarimas metodinėse grupėse; | Birželis | Metodinės grupės | Metodinėse grupėse suorganizuoti gerosios patirties apie veiksmingiausių mokymo metodų taikymą sklaidą. |
| 5.1.2.išsiaiškinti, kurie metodai labiausiai konstruktyvistiniai, juos taikyti; | Visus mokslo metus | Metodinės grupės | Ne mažiau 50 proc. mokytojų taiko konstruktyvistinius metodus. |
| 5.1.3.ugdymo turinį pamokose sieti su tiriamuoju, į problemų sprendimą orientuotu mokymusi; | Visus mokslo metus | Mokytojai | Ne mažiau 70 proc. mokytojų pamokose ugdymo turinį sieja su tiriamuoju mokymusi. |
| 5.1.4. ugdymo turinį pamokose sieti su patirtiniu mokymusi, kitais mokomaisiais dalykais, gyvenimo patirtimi; | Visus mokslo metus | Mokytojai | Ne mažiau 70 proc. mokytojų pamokose ugdymo turinį sieja su patirtiniu mokymusi. |
| 5.1.5.Abipusio metodo taikymas skaitant tekstus. | Visus mokslo metus | Mokytojai | Gerėja mokinių skaitomo teksto suvokimas. |
| 5.2.Plėtoti skaitmeninių išteklių ir nuotolinio mokymo(si) aplinkų bei įrankių taikymą ugdymo procese: | 5.2.1.kolegialiai mokytis veiksmingiau išnaudoti Microsoft Teams aplinką ugdymo ir vertinimo procese; | Visus mokslo metus | Mokytojai | Ne mažiau 80 proc. mokytojų veiksmingiau išnaudoja Microsoft Teams aplinką mokinių ugdymui ir vertinimui. |
| 5.2.2.pasitarimai dėl kokybės reikalavimų nuotolinei pamokai; | Vasaris | Metodinė taryba, mokytojai | Organizuoti ne mažiau 2 pasitarimų dėl kokybės reikalavimų nuotolinei pamokai. |
|  | 5.2.3.tobulinti mokytojų skaitmeninį raštingumą. | Visus mokslo metus | mokytojai | Visi mokytojai tobulina skaitmeninį raštingumą |
|  | 5.3.Aprūpinti kabinetus įvairesnėmis šiuolaikinėmis priemonėmis ir įranga, pritaikyti aplinką įvairesnius mokinių ugdymo poreikius atitinkančiomis priemonėmis: | 5.3.1. STEAMS erdvės – gamtamokslinės laboratorijos 5-8, I-IV klasių mokiniams įkūrimas; | Visus mokslo metus | Gamtos mokslų mokytojai, administracija | Įrengta laboratorija 5-8, I-IV klasių mokiniams. |
| 5.3.2.STEAMS erdvės – gamtamokslinio kabineto 1-4 klasių mokiniams įkūrimas; | Visus mokslo metus | Pradinių klasių mokytojai, administracija | Įkurtas gamtamokslinis kabinetas 1-4 klasių mokiniams. |
| 5.3.3.kompiuterių klasės įrengimas; | Visus mokslo metus | Administracija | Įrengta kompiuterių klasė. |
| 5.3.4.IT įrangos visuose kabinetuose atnaujinimas; | Visus mokslo metus | Administracija | Visuose dalykų kabinetuose atnaujinta IT įranga. |
| 5.3.5.kiekvienas mokytojas organizuoja pamokas, veiklas įvairiose edukacinėse aplinkose. | Visus mokslo metus | Mokytojai | Mokytojai planuoja pamokas, veiklas įvairiose edukacinėse aplinkose. |
|  | 6.1.Kompetencijų tobulinimas siekiant įgyvendinti aktualų ugdymo, mokymo turinį: | 6.1.1.mokytojų kompetencijos ugdyti skaitymo gebėjimus tobulinimas; | Visus mokslo metus | Mokytojai | Dalyvavimas mokinių skaitymo gebėjimų tobulinimo kvalifikacijos kėlimo renginiuose. |
| 6.1.2.organizuoti metodinius pasitarimus kartu su specialistais aptariant skaitymo ir rašymo sunkumus; | Sausis,  rugsėjis | Mokytojai, pagalbos specialistai | Ne mažiau 2 metodinių pasitarimų. |
| 6.1.3.atnaujinamų bendrųjų programų nagrinėjimas; | Visus mokslo metus | Mokytojai | Mokytojai nagrinėja atnaujinamas bendrąsias programas. |
| 6.1.4.į mokymąsi orientuoto vertinimo kultūros auginimas. | Visus mokslo metus | Metodinė taryba | Mokytojai domisi ir tobulina kompetencijas. |
| 6.2.Plėtoti refleksyvų ir duomenimis grįstą mokymą, siekiant mokytojo veiklos veiksmingumo. | 6.2.1.Plėtoti ir gilinti refleksyvaus ir duomenimis grįsto mokymo sampratą; | Visus mokslo metus | Metodinė taryba | Mokytojai domisi ir tobulina kompetencijas. |
| 6.2.2.organizuoti mokymus mokytojams apie mokinio įsivertinimą ir refleksijos metodo taikymą ugdymo procese. | Visus mokslo metus | Metodinė taryba | Ne mažiau 2 mokymų. |
|  | **3. Tikslas - kurti solidarią, nuolat besimokančią bendruomenę, siekiančią bendrų tikslų.** | | | | |
| 7.Skatinti lyderių veiklą, kuri telktų mokyklos bendruomenę pokyčiams, inovacijoms ugdymo srityje | 7.1. Plėtoti pedagoginių darbuotojų lyderystę, skatinant diskutuoti, mąstyti ir veikti kūrybiškai: | 7.1.1.inicijuoti pokyčius ir inovacijas ugdymo srityje, sudaryti galimybę siūlyti idėjas; | Visus metus | Gimnazijos bendruomenė | Vykdyta inovatyvi veikla gimnazijoje. |
| 7.1.2.pasidalytos lyderystės gebėjimų ugdymasis dalyvaujant darbo grupių, projektinių grupių veiklose; | Visus metus | Pedagoginiai darbuotojai | Darbuotojai, aktyviai dalyvaujantys veiklose, demonstruojantys lyderystės gebėjimus. |
| 7.1.3.nacionalinio projekto „Lyderių laikas 3“ veiklų vykdymas. | Visus mokslo metus | Projekto grupė | Projekto grupė vykdo projekto veiklas. |
| 7.2.Skatinti ir palaikyti mokinių lyderystę įvairiose veiklose, mokyklos savivaldoje: | 7.2.1.mokinių savivaldos aktyvinimas skatinant inicijuoti, priimti ir įgyvendinti sprendimus; | Visus mokslo metus | Klasių auklėtojai | Ne mažiau 20 proc. mokinių aktyviai dalyvauja savivaldoje. |
|  | 7.2.2.Lyderystės mokyklos veiklos plėtojimas, organizuojant mokymus, susitikimus su kitų mokyklų lyderiais, įtraukiant į lyderystės plėtojimo veiklas kuo daugiau mokinių. | Visus mokslo metus | VGK, klasių auklėtojai | Į lyderystės veiklas įtraukti 5-8 klasių mokiniai. |
| 8.Tobulinti gimnazijos veiklą, skatinant prasmingą partnerystę | 8.1.Plėtoti ir stiprinti mokytojų ir tėvų bendradarbiavimą, siekiant mokinių pažangos: | 8.1.1.mokinių tėvų įtraukimas į duomenimis grįstą dialogą apie individualią mokinio pažangą; | Visus mokslo metus | Klasių auklėtojai, mokytojai | Dauguma tėvų domisi individualia vaiko pažanga ir ugdymosi rezultatais. |
| 8.1.2.individualių mokinio tėvų (globėjų, rūpintojų) susitikimų su dalyko mokytojais organizavimas. | Visus mokslo metus | Mokytojai | Dalyko mokytojai pagal poreikį organizuoja individualius susitikimus. |
| 8.2.Plėtoti kolegialų kryptingą mokytojų mokymąsi ir bendradarbiavimą įvairiose komandose apie mokinių mokymosi pažangą bei ugdymo proceso kokybę: | 8.2.1.dalykų mokytojai susitaria dėl diagnostinio mokinių vertinimo organizavimo, aptaria turimus duomenis, planuoja pagalbos būdus; | Rugpjūtis | Metodinės grupės | Dalykų mokytojų susitarimas. |
| 8.2.2.stiprinamas mokytojų ir pagalbos specialistų bendradarbiavimas siekiant pagerinti mokinių pasiekimus; | Visus mokslo metus | Mokytojai, pagalbos specialistai | Susitikimai organizuojami pagal poreikį. |
| 8.2.3.toje pačioje klasėje dirbančių mokytojų, klasės auklėtojų, pagalbos specialistų bendradarbiavimas planuojant ir teikiant veiksmingą mokymosi pagalbą. | Visus mokslo metus |
| Pedagoginiai darbuotojai | Dalyko mokytojai, klasės auklėtojai, pagalbos specialistai pagal poreikį organizuoja susitikimus, bet nerečiau kaip 2 kartus per metus. |
| 9.Planuoti pedagoginių darbuotojų meistriškumo augimą, remiantis asmeninės veiklos įsivertinimu. | 9.1.Tobulinti asmeninės veiklos įsivertinimą, asmeninio meistriškumo augimo planavimą: | 9.1.1.gimnazijos darbuotojų įsivertinimo ir stebėsenos tvarkos aprašo patobulinimas; | Spalis | Metodinė taryba | Parengtas gimnazijos darbuotojų įsivertinimo ir stebėsenos tvarkos aprašas. |
| 9.1.2.mokytojų veiklos įsivertinimo proceso siejimas su mokinių pažanga ir planų, priemonių įgyvendinimo aspektais. | Birželis,  gruodis | Mokytojai | Mokytojai įsivertina veiklą. |
| 9.2.Mokytojai ir gimnazijos administracija planuoja asmeninio meistriškumo augimą: | 9.2.1.mokytojai, įsivertindami savo veiklą, identifikuoja savo stiprias ir tobulintinas veiklos sritis; | Gruodis | Pedagoginiai darbuotojai | Kiekvienas mokytojas identifikuoja savo stipriąsias ir tobulintinas veiklos sritis. |
| 9.2.2.organizuojami gimnazijos administracijos ir mokytojų pokalbiai, numatomos mokytojo tobulėjimo kryptys; | Visus mokslo metus | Pedagoginiai darbuotojai, administracija | Organizuoti gimnazijos administracijos ir mokytojų pokalbiai. |
| 9.2.3.kiekvienas mokytojas nuolat mokosi skaitydamas literatūrą asmeninio tobulėjimo ar ugdymo tematika; | Visus mokslo metus | Pedagoginiai darbuotojai | Pedagoginiai darbuotojai ugdosi nuostatąnuolat atnaujinti savo žinias. |
| 9.2.4.pedagoginiai darbuotojai tobulina savo kompetenciją mokydamiesi savarankiškai platformoje pedagogas.lt | Visus mokslo metus | Pedagoginiai darbuotojai | Beveik visi pedagoginiai darbuotojai mokosi aktualiomis temomis, išklauso rekomenduojamus mokymus. |